CELEX: 32017R0120
Language: da
Date: 2017-01-24 00:00:00
Title: Kommissionens gennemførelsesforordning (EU) 2017/120 af 24. januar 2017 om undtagelser fra oprindelsesreglerne i bilag II til handelsaftalen mellem Den Europæiske Union og dens medlemsstater på den ene side og Colombia, Peru og Ecuador på den anden side, der gælder for kontingenter for visse produkter fra Ecuador

25.1.2017   
            
            
               DA
            
            
               Den Europæiske Unions Tidende
            
            
               L 19/27
            
         KOMMISSIONENS GENNEMFØRELSESFORORDNING (EU) 2017/120
   af 24. januar 2017
   om undtagelser fra oprindelsesreglerne i bilag II til handelsaftalen mellem Den Europæiske Union og dens medlemsstater på den ene side og Colombia, Peru og Ecuador på den anden side, der gælder for kontingenter for visse produkter fra Ecuador
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 58, stk. 1, og
   ud fra følgende betragtninger:
   
               (1)
            
            
               Ved afgørelse (EU) 2016/2369 (2) bemyndigede Rådet undertegnelse på Unionens vegne af tiltrædelsesprotokollen til handelsaftalen mellem Den Europæiske Union og dens medlemsstater på den ene side og Colombia og Peru på den anden side for at tage hensyn til Ecuadors tiltrædelse af aftalen (i det følgende benævnt »protokollen«). I medfør af afgørelse (EU) 2016/2369 bør protokollen anvendes midlertidigt, indtil procedurerne for dens indgåelse er afsluttet. Protokollen anvendes midlertidigt fra den 1. januar 2017.
            
         
               (2)
            
            
               Bilag II til handelsaftalen mellem Den Europæiske Union og dens medlemsstater på den ene side og Colombia, Peru og Ecuador på den anden side (i det følgende benævnt »aftalen«) vedrører definitionen af begrebet »produkter med oprindelsesstatus« og metoder for administrativt samarbejde. For så vidt angår en række produkter fastsætter tillæg 2A til nævnte bilag undtagelser fra de oprindelsesregler, der er fastsat i samme bilag, inden for rammerne af de årlige kontingenter. Det er derfor nødvendigt at fastsætte betingelser for anvendelsen af disse undtagelser til import fra Ecuador.
            
         
               (3)
            
            
               De kontingenter, der er fastsat i tillæg 2A til aftalens bilag II, bør forvaltes af Kommissionen i kronologisk orden efter datoerne for antagelse af toldangivelser om overgang til fri omsætning i overensstemmelse med Kommissionens gennemførelsesforordning (EU) 2015/2447 (3).
            
         
               (4)
            
            
               Toldindrømmelser bør gives på betingelse af, at det relevante oprindelsesbevis forelægges for toldmyndighederne.
            
         
               (5)
            
            
               For at sikre en problemfri anvendelse af den kvoteordning, der oprettes ved protokollen, bør denne forordning anvendes fra samme dato som den midlertidige anvendelse af protokollen.
            
         
               (6)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Undtagelserne fra oprindelsesreglerne i tillæg 2A til bilag II til handelsaftalen mellem Den Europæiske Union og dens medlemsstater på den ene side og Colombia, Peru og Ecuador på den anden side (i det følgende benævnt »aftalen«) gælder for de kontingenter, der er opført i bilaget til denne forordning.
   Artikel 2
   For at være omfattet af undtagelserne i artikel 1 skal de varer, der er opført i bilaget, være ledsaget af et oprindelsesbevis, jf. bilag II til aftalen.
   Artikel 3
   De kontingenter, der er fastsat i bilaget, forvaltes i overensstemmelse med artikel 49-54 i gennemførelsesforordning (EU) 2015/2447.
   Artikel 4
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. januar 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 269 af 10.10.2013, s. 1.
   
      (2)  Rådets afgørelse (EU) 2016/2369 af 11. november 2016 om undertegnelse på Unions vegne og midlertidig anvendelse af tiltrædelsesprotokollen til handelsaftalen mellem Den Europæiske Union og dens medlemsstater på den ene side og Colombia og Peru på den anden side for at tage hensyn til Ecuadors tiltrædelse af aftalen (EUT L 356 af 24.12.2016, s. 1).
   
      (3)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
   
      BILAG
      Uanset tariferingsbestemmelserne vedrørende den kombinerede nomenklatur anses ordlyden af varebeskrivelserne kun for vejledende. Præferenceordningen bestemmes inden for rammerne af dette bilag på grundlag af KN-koderne på tidspunktet for vedtagelsen af denne forordning.
      
                  Løbenummer
               
               
                  KN-kode
               
               
                  Beskrivelse af produktet
               
               
                  Kontingentperiode
               
               
                  Kontingentmængde (i ton nettovægt, medmindre andet er fastsat)
               
            
                  09.7501
               
               
                  3920 
               
               
                  Andre plader, ark, film, folier, bånd og strimler, af plast undtagen celleplast, uden underlag og ikke forstærket, lamineret eller på lignende måde i forbindelse med andre materialer
               
               
                  1.1.-31.12.
               
               
                  15 000 
               
            
                  09.7502
               
               
                  6108 22 00 
               
               
                  Trusser og underbenklæder, af trikotage, til kvinder eller piger, af kemofibre
               
               
                  1.1.-31.12.
               
               
                  200
               
            
                  09.7503
               
               
                  6112 31 
               
               
                  Badebeklædning til mænd eller drenge, af trikotage, af syntetiske fibre
               
               
                  1.1.-31.12.
               
               
                  25
               
            
                  09.7504
               
               
                  6112 41 
               
               
                  Badebeklædning til kvinder eller piger, af trikotage, af syntetiske fibre
               
               
                  1.1.-31.12.
               
               
                  100
               
            
                  09.7505
               
               
                  6115 10 
               
               
                  Graduerede kompressionsstrømper og -strømpebenklæder (f.eks. mod åreknuder), af trikotage
               
               
                  1.1.-31.12.
               
               
                  25
               
            
                  09.7506
               
               
                  6115 21 00 
               
               
                  Andre strømpebenklæder, af syntetiske fibre, af finhed pr. enkeltgarn under 67 decitex, af trikotage
               
               
                  1.1.-31.12.
               
               
                  40
               
            
                  09.7507
               
               
                  6115 22 00 
               
               
                  Andre strømpebenklæder, af syntetiske fibre, af finhed pr. enkeltgarn 67 decitex eller derover, af trikotage
               
               
                  1.1.-31.12.
               
               
                  15
               
            
                  09.7508
               
               
                  6115 30 
               
               
                  Andre strømper og knæstrømper til kvinder, af finhed pr. enkeltgarn under 67 decitex, af trikotage
               
               
                  1.1.-31.12.
               
               
                  25
               
            
                  09.7509
               
               
                  6115 96 
               
               
                  Andre varer, af syntetiske fibre, af trikotage
               
               
                  1.1.-31.12.
               
               
                  175
               
            
                  09.7510
               
               
                  7321 
               
               
                  Komfurer, kogeapparater, bageovne, kaminer (herunder sådanne, der tillige kan anvendes til centralopvarmning), grillapparater, fyrfade, gasapparater, varmeplader med brænder og lignende ikke-elektrisk udstyr til husholdningsbrug, samt dele dertil, af jern og stål
               
               
                  1.1.-31.12.
               
               
                  20 000  artikler
               
            
                  09.7511
               
               
                  7323 
               
               
                  Bord-, køkken- og andre husholdningsartikler og dele dertil, af jern og stål; jern- og ståluld; gryderensere, svampe, handsker og lignende varer til rensning eller polering, af jern og stål
               
               
                  1.1.-31.12.
               
               
                  50 000 
               
            
                  09.7512
               
               
                  7325 
               
               
                  Andre støbte varer, af jern og stål
               
               
                  1.1.-31.12.
               
               
                  50 000